辛亥革命係指一場發生喺1911年，為咗取代清朝嘅統治，建立共和政體嘅事件。辛亥革命成功取代咗清朝嘅統治，並開啟咗民主共和新紀元。因為喺中國農曆嘅干支紀年法中，1911年係辛亥年，所以就叫做辛亥革命。辛亥革命嘅口號係「驅逐韃虜，恢復中華，建立民國，平均地權」。而辛亥革命通常指嘅時期係由1911年10月10號晚爆發嘅武昌起義，直到1912年1月1號孫中山就職中華民國臨時大總統呢一段時間。